Ragnvald Mauritzen søkte i 1956 om billighetserstatning for Ola Horve og Børre Børresen, «for økonomiske tap og skade påført dem i egenskap av deltakere i den illegale kamp mot den tyske okkupasjonsmakt». Erstatningen skulle dekke inn tapet av to skøyter og utstyr innkjøpt til Englandsfarten. Horve ble innvilget et erstatningsbeløp på 3000 kroner, mens Børresen fikk avslag.